OŠ BARTOLA KAŠIĆA

Zagreb, Vrisnička 4

Zagreb, 20.12.2016.

E-mail: [ured@os-bartola-kasica-zg.skole.hr](mailto:ured@os-bartola-kasica-zg.skole.hr)

OSNOVNIM ŠKOLAMA S PODRUČJA:

TREŠNJEVKA JUG I TREŠNJEVKA SJEVER

**PREDMET:PROVEDBA SMOTRE LIDRANO 2017. TREŠNJEVAČKIH**

**OSNOVNIH ŠKOLA**

Štovani,

smotra osnovnoškolskih učeničkih radova za područje Trešnjevke LIDRANO 2016. ove godine održava se po 26. puta, a Osnovna škola Bartola Kašića po četvrti puta otvara svoja vrata svim trešnjevačkim osnovnoškolcima - budućim pjesnicima, novinarima, glumcima te njihovim voditeljima. I ove godine družit ćemo se u OŠ Bartola Kašića i u Centru za kulturu Trešnjevka.

Ispunjene prijave  - tablice koje su objavljene na stranicama  [http://www.azoo.hr](file:///F:\Lidrano%202016\%20http:\www.azoo.hr%20)  treba poslati na adresu OŠ Bartola Kašića -  [ured@os-bartola-kasica-zg.skole.hr](mailto:%20ured@os-bartola-kasica-zg.skole.hr) najkasnije do utorka,  **24. siječnja 2017.** godine. Literarne i novinarske radove treba dostaviti do 24. siječnja 2017. u OŠ Bartola Kašića, Vrisnička 4.

Proba scenskih nastupa bit će **27. siječnja 2017.** od 10-14 sati u Centru za kulturu Trešnjevka, Park Stara Trešnjevka 1. (Raspored proba dobit ćete 25. veljače nakon što zaprimimo vaše prijave).

Prosudba literarnih i novinarskih radova bit će **27. siječnja 2017.** u knjižnici OŠ Bartola Kašića, a okrugli stol za sve zainteresirane održat će se od **16 do 17** sati.

Dramsko-scenski nastupi bit će **30. siječnja 2017.** s početkom u 17 sati u Centru za kulturu Trešnjevka, a okrugli stol odmah nakon završetka programa u prostorijama zgrade Općine Trešnjevka.

Sve informacije o provođenju smotre možete naći na stranici OŠ Bartola Kašića <http://os-bartola-kasica-zg.skole.hr/>

Svaka škola može na općinsku smotru poslati njaviše 8 literarnih i 5 novinarskih radova i prijaviti najviše 5 scenskih nastupa po školi. Na općinsku razinu škole šalju:

-**literarne radove** u **10** istovjetnih primjeraka na kojima je napisana zaporka (riječ+5 brojeva) i razred koji učenik pohađa, te na jednom CD-u s upisanim i formatiranim tekstom prema Uputama za provedbu smotre.(Na jednom CD-u samo jedan literarni rad, odnosno Word dokument);

-**samostalne novinarske radove** u **10** istovjetnih primjeraka na kojima je napisana zaporka (riječ+5 brojeva) i razred koji učenik pohađa, te na jednom CD-u s upisanim i formatiranim tekstom. (Na jednom CD-u samo jedan samostalni novinarski rad, odnosno Word dokument). Obavezno je naznačiti vrstu novinarskog rada - već i u samoj prijavnici (vijest, izvješće, intervju, reportaža, prikaz, osvrt, bilješka, recenzija, komentar ili kritika). Samostalni novinarski radovi ne smiju biti duži od četiri kartice, odnosno, 7.200 znakova s proredom i trebaju biti opremljeni (nadnaslov, naslov, podnaslov, ali bez prijeloma i s istaknutom opremom).

-**tiskane školske listove** u 10 primjeraka i na jednom CD-u sa školskim listom u digitalnom obliku u PDF formatu. Impresume za digitalne školske listove treba napisati sukladno Uputama za provedbu smotre.

- **Radijsku emisiju, novinarski rad** (1) i radio igru, dramski rad (1) u jednoj originalnoj snimci i 6 preslika –na DVD mediju koji se može prikazati u programu Windows Media Player. Prijavljujete **2 učenika** i mentora, a trajanje emisije je najviše 10 minuta.

**Dramsko stvaralaštvo**

Učenici svih razreda mogu nastupiti u kategorijama radijskog i dramsko-scenskog stvaralaštva:

1. Radijsko stvaralaštvo – radioigra
2. Dramsko-scensko stvaralaštvo (pojedinačni nastupi i skupni nastupi)

Unutar pojedinačnih nastupa učenici mogu sudjelovati u sljedećim oblicima:

* kazivanje poezije (pjesme pisane u stihu ili prozi)
* monolog (ulomak iz književnoga dramskog, filmskog ili proznog djela9
* povijesni govor

Trajanje pojediniačnih nastupa je do 4 minute

**Skupni nastupi**

Učenici mogu sudjelovati sa sljedećim vrstava izraza:

* dramsko-scenska igra
* lutkarska predstava
* recital (skupno govorenje književnoga teksta)

Trajanje skupnih nastupa je od 5 do 20 minuta.

Svaki prijavljeni rad mora imati sljedeće podatke zapisane na zasebnoj stranici:

a) zaporka i razred koji učenik pohađa

b) ime i prezime učenika - autora rada

c) naslov rada

d) razred

e) naziv škole

h) potpunu adresu škole (ulica, broj, poštanski broj i mjesto) i broj telefona

i) potpis ravnatelja škole

Općina Trešnjevka na županijsku smotru može poslati **8 literarnih** i **8 novinarskih radova, te 4 samostalna i 4 skupna scenska nastupa.** Školski listovi i radijske emisije šalju se odmah na županijsku razinu, a također se dostavljaju u OŠ Bartola Kašića zaključno s 30. siječnja 2017.

Iznimno se školski listovi zbog opsežnog posla vezanog uz njihovo izdavanje mogu dostaviti direktno u OŠ A.G.Matoša (sjedište županijske smotre) do 8. veljače 2017. u 12 sati, ali moraju biti uredno prijavljeni u tablicama za općinsku smotru.

Općinsko će povjerenstvo bez prosudbe uputiti vaše školske listove, radijske radove na Županijsko povjerenstvo.

Na smotri LiDraNo 2017. može biti prijavljen list koji je škola objavila nakon smotre LiDraNo 2016. Ako škole šalju listove koji su objavljeni do kraja školske godine 2015./2016., urednici školskih listova ne mogu biti učenici 8. razreda.

Upute za provedbu smotre literarnog, novinarskog i dramskog stvaralaštva LIDRANO 2017. možete pronaći na stranici:

<http://www.azoo.hr/index.php?option=com_content&view=article&id=6087:smotra-literarnog-dramskog-scenskog-i-novinarskog-stvaralatva-lidrano-2017-&catid=294:lidrano--literarno-novinarsko-i-dramsko-scensko-stvaralatvo&Itemid=118>

Raspored održavanja Županijske smotre učenika osnovnih škola Grada Zagreba kao i sve druge obavijesti bit će objavljivane na mrežnim stranicama OŠ A.G. Matoša -  [www.osagm.hr](http://www.osagm.hr)

Dragi učenici i učitelji, želimo vam puno uspjeha, nadahnute riječi i stihove, nova prijateljstva i radosne trenutke na Smotri literarnog, dramskog i novinarskog stvaralaštva – LiDraNo 2017.!

 predsjednik općinskog povjerenstva za pripremu i provedbu LiDraNa 2016.

Marijan Grbac, ravnatelj OŠ Bartola Kašića, Zagreb